15.1.2017

**נקודות לקראת ביקור מחזור מ"ד של המכללה לביטחון לאומי במשרד החוץ**

רקע כללי

* המכללה לביטחון לאומי היא המוסד הממלכתי הגבוה במדינת ישראל להכשרת בכירים במערכת הביטחון והשירות הציבורי.
* במחזור מ"ד של המכללה לומדים השנה 42 תלמידים מתוכם 24 אנשי צבא, 11 נציגי משרדים ממשלתיים וארגונים ביטחוניים (משטרה, משרד החוץ, משרד ראש הממשלה, משרד הכלכלה, שב"ס, בנק ישראל, כבאות) ו-7 קצינים בינ"ל (מארה"ב, קנדה, גרמניה, הודו, סינגפור וברזיל).
* רבים מהחניכים מיועדים לתפקידים בכירים בין היתר בחיל האוויר, במערך החי"ר (מח"ט גבעתי), הרפואה (הקרפ"ר הבא), במערך התיקשוב, בפרקליטות הצבאית (סגן הפצ"ר הבא), ראש מנהלת טנק המרכבה, מערך החינוך הצבאי, במשרד ראש הממשלה, במשטרה, בצבאות הזרים ועוד.
* המחזור הנוכחי נמצא בשלב מתקדם יחסית של הלימודים וכבר נחשף למפגשים רבים עם בכירים במערכת שעסקו בין היתר בממשק הצבאי–מדיני ובתהליכי קבלת ההחלטות בנושאים מדיניים בישראל. במקביל מתרחב העיסוק בשלב זה של הקורס בנושאים המדיניים ולכן יש לביקור ולחשיפה של עבודת המשרד חשיבות גדולה.

נקודות אפשריות לשיחה

* האתגרים וההזדמנויות עימם ישראל מתמודדת בזירה הבינ"ל.
* יעדי משרד החוץ לשנת העבודה הקרובה והיכן מרוכז המאמץ.
* מיקומו של משרד החוץ במערך הביטחון הלאומי בישראל וממשקי העבודה ההדדיים.
* אתגרי הניהול הבכיר הייחודיים למשרד החוץ.
* הדיפלומטיה המודרנית בעולם משתנה.